Source: http://www.legex.ro/Ordin-1679-2015-144168.aspx
Timestamp: 2020-08-05 16:51:26+00:00
Document Index: 31209897

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'articolul 28', 'articolul 28']

Ordinul 1679/2015 | Legislatie gratuita
Ordin 1679 2015 a se vedea Legea 315 2005
Ordinul Nr.1679 din 11.12.2015
privind publicarea acceptării amendamentelor la Codul pentru construcţia şi echipamentul unităţilor mobile de foraj marin (Codul MODU), adoptate de Comitetul de siguranţă maritimă al Organizaţiei Maritime Internaţionale prin Rezoluţia MSC.382(94) din 21 noiembrie 2014, precum şi a amendamentelor la Codul din 1989 pentru construcţia şi echipamentul unităţilor mobile de foraj marin (Codul MODU 1989), adoptate de Comitetul de siguranţă maritimă al Organizaţiei Maritime Internaţionale prin Rezoluţia MSC.383(94) din 21 noiembrie 2014
ACT PUBLICAT ÎN MONITORUL OFICIAL NR. 936 din 17 decembrie 2015
În temeiul prevederilor art. 4 alin. (1) din Ordonanţa Guvernului nr. 42/1997 privind transportul maritim şi pe căile navigabile interioare, republicată, cu modificările şi completările ulterioare, precum şi ale art. 2 pct. 20 şi art. 5 alin. (4) din Hotărârea Guvernului nr. 21/2015 privind organizarea şi funcţionarea Ministerului Transporturilor, cu modificările şi completările ulterioare,ministrul transporturilor emite următorul ordin: Articolul 1Se publică amendamentele la Codul pentru construcţia şi echipamentul unităţilor mobile de foraj marin (Codul MODU), cod pe care România l-a acceptat prin art. 1 din Legea nr. 315/2005, adoptate de Comitetul de siguranţă maritimă al Organizaţiei Maritime Internaţionale prin Rezoluţia MSC.382(94) din 21 noiembrie 2014, prevăzută în anexa nr. 1.Articolul 2Se publică amendamentele la Codul din 1989 pentru construcţia şi echipamentul unităţilor mobile de foraj marin (Codul MODU 1989), cod pe care România l-a acceptat prin art. 3 din Legea nr. 315/2005, adoptate de Comitetul de siguranţă maritimă al Organizaţiei Maritime Internaţionale prin Rezoluţia MSC.383(94) din 21 noiembrie 2014, prevăzută în anexa nr. 2.Articolul 3Anexele nr. 1 şi 2 fac parte integrantă din prezentul ordin. Articolul 4Autoritatea Navală Română va lua măsurile necesare pentru punerea în aplicare a prezentului ordin. Articolul 5Prezentul ordin se publică în Monitorul Oficial al României, Partea I. p. Ministrul transporturilor, Marius Humelnicu, secretar de stat ANEXA Nr. 1REZOLUŢIA MSC.382(94) (adoptată la 21 noiembrie 2014) Amendamente la Codul pentru construcţia şi echipamentul unităţilor mobile de foraj marin (Codul MODU) Comitetul de siguranţă maritimă, amintind articolul 28(b) din Convenţia privind crearea Organizaţiei Maritime Internaţionale referitor la funcţiile Comitetului, amintind, de asemenea, că Adunarea, atunci când a adoptat Rezoluţia A.414(XI) cu privire la Codul pentru construcţia şi echipamentul unităţilor mobile de foraj marin (Codul MODU), a autorizat Comitetul să modifice Codul atunci când este cazul, în urma consultărilor cu organizaţiile competente, pe care Comitetul le consideră necesare, recunoscând faptul că este necesar să fie introduse în acest cod prevederi referitoare la exerciţiile privind accesul în spaţiile închise şi salvarea, ţinând seama, la cea de-a nouăzeci şi patra sesiune a sa, de recomandările făcute de către Subcomitetul pentru mărfuri periculoase, încărcături solide şi containere la cea de-a optsprezecea sesiune a sa, 1 adoptă amendamentele la Codul MODU, al căror text este prevăzut în anexa la prezenta rezoluţie; 2 invită toate guvernele interesate să ia măsurile adecvate pentru a pune în aplicare amendamentele la Cod, anexate la prezenta rezoluţie, până la 1 iulie 2016. ANEXĂla Rezoluţia MSC.382(94) Amendamente la Codul pentru construcţia şi echipamentul unităţilor mobile de foraj marin (Codul MODU) 1 După capitolul 14 „Cerinţe operaţionale" se introduce un nou capitol 15, cu următorul cuprins: Capitolul 15Măsuri speciale pentru creşterea siguranţei 15.1 Instrumente care permit verificarea atmosferei din spaţiile închise 15.1.1 Fiecare unitate trebuie să aibă la bord unul sau mai multe instrumente portabile corespunzătoare care permit verificarea atmosferei*. Ca un minim, aceste instrumente trebuie să fie capabile să măsoare concentraţiile de oxigen, gaze sau vapori inflamabili, hidrogen sulfurat şi monoxid de carbon înaintea pătrunderii în spaţii închise**. Instrumentele existente la bord în baza altor cerinţe pot satisface această regulă. Trebuie să fie prevăzute mijloace adecvate pentru etalonarea tuturor acestor instrumente. 15.1.2 Aceste instrumente trebuie să fie în plus faţă de cele care fac parte din echipamentele de pompier ale unităţii. * Se face referire la Liniile directoare pentru facilitarea alegerii instrumentelor portabile care permit verificarea atmosferei din spaţii închise aşa cum sunt cerute de Regula XI-1/7 din SOLAS (MSC.1/Circ.1477). ** Se face referire la Recomandările revizuite privind accesul în spaţiile închise la bordul navelor (Rezoluţia A.1050(27)). ANEXA Nr. 2REZOLUŢIA MSC.383(94) (adoptată la 21 noiembrie 2014) Amendamente la Codul din 1989 pentru construcţia şi echipamentul unităţilor mobile de foraj marin (Codul MODU 1989) Comitetul de siguranţă maritimă, amintind articolul 28(b) din Convenţia privind crearea Organizaţiei Maritime Internaţionale referitor la funcţiile Comitetului, amintind, de asemenea, că Adunarea, atunci când a adoptat Rezoluţia A.649(16) cu privire la Codul din 1989 pentru construcţia şi echipamentul unităţilor mobile de foraj marin (Codul MODU 1989), a autorizat Comitetul să modifice Codul atunci când este cazul, ţinând cont de evoluţia caracteristicilor de proiectare şi de siguranţă şi în urma consultărilor cu organizaţiile competente, recunoscând faptul că este necesar să fie introduse în acest cod prevederi referitoare la exerciţiile privind accesul în spaţiile închise şi salvarea, ţinând seama, la cea de-a nouăzeci şi patra sesiune a sa, de recomandările făcute de către Subcomitetul pentru mărfuri periculoase, încărcături solide şi containere la cea de-a optsprezecea sesiune a sa, 1 adoptă amendamentele la Codul MODU 1989, al căror text este prevăzut în anexa la prezenta rezoluţie; 2 invită toate guvernele interesate să ia măsurile adecvate pentru a pune în aplicare amendamentele la Codul MODU 1989, anexate la prezenta rezoluţie, până la 1 iulie 2016. ANEXĂla Rezoluţia MSC.383(94) Amendamente la Codul din 1989 pentru construcţia şi echipamentul unităţilor mobile de foraj marin (Codul MODU 1989) 1 După capitolul 14 „Cerinţe operaţionale", se introduce un nou capitol 15 cu următorul cuprins: Capitolul 15Măsuri speciale pentru creşterea siguranţei 15.1 Instrumente care permit verificarea atmosferei din spaţiile închise 15.1.1 Fiecare unitate trebuie să aibă la bord unul sau mai multe instrumente portabile corespunzătoare care permit verificarea atmosferei*. Ca un minim, aceste instrumente trebuie să fie capabile să măsoare concentraţiile de oxigen, gaze sau vapori inflamabili, hidrogen sulfurat şi monoxid de carbon înaintea pătrunderii în spaţii închise**. Instrumentele existente la bord în baza altor cerinţe pot satisface această regulă. Trebuie să fie prevăzute mijloace adecvate pentru etalonarea tuturor acestor instrumente. 15.1.2 Aceste instrumente trebuie să fie în plus faţă de cele care fac parte din echipamentele de pompier ale unităţii. * Se face referire la Liniile directoare pentru facilitarea alegerii instrumentelor portabile care permit verificarea atmosferei din spaţii închise aşa cum sunt cerute de Regula XI-1/7 din SOLAS (MSC.1/Circ.1477). ** Se face referire la Recomandările revizuite privind accesul în spaţiile închise la bordul navelor (Rezoluţia A.1050(27)).
COMENTARII la Ordinul 1679/2015
Momentan nu exista niciun comentariu la Ordinul 1679 din 2015
Alte acte pe aceeaşi temă cu Ordin 1679/2015
Legea 315 2005
privind acceptarea Codului pentru constructia si echipamentul unitatilor mobile de foraj marin (Codul MODU 1979) adoptat de Adunarea Organizatiei Maritime Consultative Interguvernamentale prin Rezolutia A.414(XI) la Londra la 15 noiembrie 1979, a amendamentelor la Codul MODU 1979 adoptate de Organizatia Maritima Internationala prin anexa 18 din Raportul Comitetului Securitatii Maritime la a cincizeci si noua sa sesiune la Londra la 13 - 24 mai 1991, precum si a Codului din 1989 pentru constructia si echipamentul unitatilor mobile de foraj marin (Codul MODU 1989) adoptat de Adunarea Organizatiei Maritime Internationale prin Rezolutia A.649 (16) la Londra la 19 octombrie 1989, astfel cum a fost modificat de amendamentele adoptate prin anexa 17 din Raportul Comitetului Securitatii Maritime la a cincizeci si noua sa sesiune la Londra la 13 - 24 mai 1991, si prin Rezolutia MSC.38 (63) a Comitetului Securitatii Maritime la Londra la 19 mai 1994